У Вікіпедыі ёсць артыкулы пра іншых асоб з прозвішчам Фамічоў.

**Валерый Фамічоў** (нар. 23 сакавіка 1988, Мінск) — беларускі футбаліст (брамнік) і трэнер. У цяперашні час працуе трэнерам брамнікаў клуба «Энергетык-БДАТУ» з Мінска.

Адзін з самых высакарослых беларускіх брамнікаў (рост 202 см).

Клубная кар’ера
---------------

Выхаванец мінскай СДЮШАР-5, выступаў за ждановіцкую «Дарыду», дзе гуляў за дубль, аддаваўся ў арэнду клубу першай лігі «Камунальнік». Пасля распаду «Дарыды» апынуўся ў «Баранавічах», а потым у «Гарадзеі», дзе стаў асноўным брамнікам і выйграў Другую лігу 2010.

Сезон 2011 правёў у якасці другога брамніка ў бабруйскай «Белшыне», а ў снежні 2011 трапіў у склад «Брэста», дзе стаў асноўным брамнікам.

### «Шахцёр» і «Ардуспор»

У лютым 2013 перайшоў у казахскі «Шахцёр» з Караганды і прыняў грамадзянства Казахстана. У «Шахцёры» быў трэцім брамнікам і ніводнага разу не з’явіўся на полі.

У верасні 2013 быў аддадзены ў арэнду клубу «Ардуспор» з першай турэцкай лігі. Дзякуючы казахстанскаму грамадзянству не лічыўся легіянерам у Турцыі. Спачатку разглядаўся як другі брамнік, але ў сувязі з траўмай асноўнага брамніка заняў месца ў стартавым складзе, дапамог клубу заняць трэцяе месца ў другім дывізіёне Турцыі.

У лютым 2014, пакінуўшы «Ардуспор», праходзіў прагляд у «Ардабасы» з Шымкента, але ў выніку ў красавіку 2014 быў заяўлены за «Шахцёр». У чэрвені 2014 года, так і не згуляўшы за карагандзінскі клуб, перайшоў у «Ардуспор» ужо на трывалай аснове. Аднак у новым сезоне справы ў «Ардуспора» пайшлі значна горш, ён хутка замацаваўся на апошнім радку табліцы. У студзені 2015 года Фамічоў пакінуў Турцыю.

### «Дынама» Брэст

З лютага 2015 трэніраваўся разам з брэсцкім «Дынама» і ў выніку пачаў сезон 2015 у складзе брэсцкага клуба. Быў асноўным брамнікам, удалай гульнёй дапамог «Дынама» паспяхова пачаць чэмпіянат 2015. Аднак, 16 чэрвеня 2015 года кантракт з-за фінансавых праблем клуба быў разарваны.

### «Алмалык»

У ліпені 2015 года зноў накіраваўся ў Азію, стаўшы іграком «Алмалыка».

### «Тарпеда-БелАЗ»

У студзені 2016 года Валерый вярнуўся ў Беларусь, падпісаўшы кантракт з «Тарпеда-БелАЗ». У жодзінскім клубе здолеў выйграць канкурэнцыю ў Ягора Хаткевіча і стаць першым брамнікам. 21 мая 2016 года, адбіўшы тры пасляматчавыя пенальці ў фінальным матчы супраць БАТЭ, дапамог «Тарпеда-БелАЗ» заваяваць першы ў гісторыі Кубак Беларусі. У снежні 2016 года на два гады падоўжыў кантракт з аўтазаводцамі. У пачатку сезона 2017 працягваў быць асноўным брамнікам жодзінцаў.

### «Ардабасы»

У чэрвені 2017 года было абвешчана аб пераходзе Фамічова ў казахстанскі клуб «Ардабасы». Да канца сезона 2017 ён, аднак, так і не з’явіўся на полі. У студзені 2018 года з’явілася інфармацыя, што брамнік пакінуў каманду, хоць пазней у яе складзе адправіўся на збор у Турцыю. У сезоне 2018 не выступаў.

### Вяртанне ў Беларусь

У лютым 2019 года вярнуўся ў Беларусь, папоўніўшы склад дэбютанта Другой лігі дзяржынскага «Арсенала». Згуляў за каманду ў трох матчах, галоў не прапускаў. У ліпені 2019 года па ўзаемнай згодзе пакінуў каманду і неўзабаве далучыўся да мінскага НФК.

У лістападзе 2019 года падоўжыў кантракт са сталічным клубам, які змяніў назву на «Крумкачы». Восенню 2020 года пакінуў каманду.

У пачатку 2021 года далучыўся да клуба «Энергетык-БДАТУ» з Другой лігі, дзе стаў выконваць функцыі трэнера брамнікаў.

У ліпені 2023 года атрымаў трэнерскую ліцэнзію УЕФА катэгорыі C.

Дасягненні
----------

* Беларусь Уладальнік Кубка Беларусі: 2016
* Беларусь Пераможца Другой лігі чэмпіянату Беларусі: 2010

Заўвагі
-------

1. ↑  Valeri Fomichev // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Valeriy Fomichev // As — Madrid: Grupo PRISA, 1967.<a href='https://wikidata.org/wiki/Track:Q2807'></a><a href='https://wikidata.org/wiki/Track:Q1466106'></a><a href='https://wikidata.org/wiki/Track:Q719880'></a>
3. ↑
4. ↑  Футбол. Валерий Фомичев стал игроком карагандинского «Шахтера»
5. ↑  «Шахтер» подтвердил переход Фомичева в «Ордуспор»(недаступная спасылка)
6. ↑  Валерий Фомичев находится на просмотре в «Ордабасы»
7. ↑  Валерий Фомичев вернулся в карагандинский «Шахтер»
8. ↑  Фомичев перешел в турецкий «Ордуспор»
9. ↑  Валерий Фомичев тренируется с брестским «Динамо»
10. ↑  Фомичев расторг контракт с брестским «Динамо»
11. ↑  Валерий Фомичев перешел в узбекский «Алмалык»
12. ↑  «Торпедо-БелАЗ» подписал контракты с Близнюком и Фомичевым и продлил соглашения со Скавышем и Панковцом
13. ↑  Валерий Фомичев заключил новый контракт с «Торпедо-БелАЗ»
14. ↑  Валерий Фомичев перешел в «Ордабасы»
15. ↑  "Ордабасы" расстался с Фомичевым
16. ↑  Фомичев тренируется с «Ордабасы»
17. ↑  Дзержинский "Арсенал" представил эмблему и новичков (ФОТО)
18. ↑  Фомичёв расстался с "Арсеналом"
19. ↑  Валерий Фомичев перешел в НФК
20. ↑  Фомичев продлил контракт с НФК
21. ↑  Осипенко, Фомичев, Трапашко и другие получили тренерские лицензии "С" (руск.). *football.by* (6 ліпеня 2023). Праверана 7 ліпеня 2023.

Спасылкі
--------

* Профіль на сайце *kick-off.by* (руск.)

|  |  |
| --- | --- |
| ⚙️   Тэматычныя сайты | AS.com · by.tribuna.com · FootballFacts.ru · Soccerway · teams.by · Transfermarkt (ігрок) · worldfootball.net (ігрок) · Прэсбол · ТФФ (ігрок) |